
Atklāta konkursa ar ID Nr. RVP PAD 2024/9

TEHNISKĀ SPECIFIKĀCIJA
Atklātā konkursā
„Zaļās infrastruktūras risinājumu Tērbatas ielā priekšizpētes un būvniecības dokumentācijas izstrāde, un autoruzraudzība”
(ID Nr. RVP PAD 2024/9)

1. Vispārīgā informācija:
[bookmark: _Hlk96896686]Rīgas valstspilsētas pašvaldības Pilsētas attīstības departaments (turpmāk – Departaments) ir izstrādājis projektu „Dabā balstītu un viedo risinājumu portfeļa izstrāde un demonstrēšana pilsētu klimata noturības uzlabošanai Latvijā un Igaunijā (LIFE LATESTadapt)” (angļu val. „Developing and demonstrating portfolio of nature based and smart solutions for improving urban climate resilience in Latvia and Estonia (LIFE LATESTadapt)” (PVM ID APS1100) (turpmāk – Projekts), kas ir iesniegts 2021. gada LIFE programmas „Klimata pārmaiņu mazināšana un pielāgošanās klimata pārmaiņām” apakšprogrammas uzsaukumā. 25.04.2022. ir saņemts Eiropas Komisijas lēmums  par Projekta apstiprināšanu.
Viena no Projekta specifiskajām aktivitātēm ir dabā balstītu risinājumu pilotaktivitāšu īstenošana.
Projekta ietvaros Rīgas valstspilsētas pašvaldībā plānota zaļās infrastruktūras attīstība – apzaļumošana, lietusūdens savākšana un atkārtota izmantošana. Rīgas pilotteritorija aptver Tērbatas ielu un tai piegulošo teritoriju (Tehniskās specifikācijas 2.pielikums). 
Tehniskās specifikācijas 1.pielikumā pievienots detalizēts Projektā ieviešamās aktivitātes apraksts, kurā ietverts vispārīgi veicamo pasākumu kopums un sasniedzamie lielumi.

2. Pakalpojuma mērķis un pakalpojuma priekšmets:
2.1. Pakalpojuma mērķis ir veikt zaļās infrastruktūras risinājumu Tērbatas ielā un tai piegulošā teritorijā priekšizpētes un būvniecības dokumentācijas izstrādi un autoruzraudzību (turpmāk – Pakalpojums). 
2.2. Pakalpojuma priekšmeta detalizācija:
2.2.1. priekšizpētes veikšana un būvniecības ieceres dokumentācijas izstrāde zaļo sienu risinājumam publiskajā ārtelpā (turpmāk – Pakalpojuma 1.daļa), perspektīvi – Rīgas 40. vidusskola, Akas iela 10, kadastra apzīmējums 0100 022 0040 001 un Rīgas Natālijas Draudziņas vidusskola, Bruņinieku iela 24, kadastra apzīmējums 0100 022 0129 001, vai Bruņinieku iela 24B, kadastra apzīmējums 0100 022 0129 002) ar kopējo platību ne mazāk kā 400 m2, pēc iespējas kombinējot ar lietus ūdens savākšanu no jumta un ietvēm un izmantošanu zaļo sienu apūdeņošanai;
2.2.2. priekšizpētes veikšana un/vai būvniecības ieceres dokumentācijas izstrāde zaļo jumtu risinājumam uz esošas būves jumta (turpmāk – Pakalpojuma 2.daļa), orientējoši 300 m2 (perspektīvi – Natālijas Draudziņas vidusskola, Bruņinieku iela 24, kadastra apzīmējums 0100 022 0129 001, vai Bruņinieku iela 24B, kadastra apzīmējums 0100 022 0129 002);
2.2.3. priekšizpētes veikšana un būvniecības ieceres dokumentācijas izstrāde parkletu risinājumam un to izvietošanai publiskajā ārtelpā (turpmāk – Pakalpojuma 3.daļa) ne mazāk kā 100 m2 platībā pilotteritorijas robežās;
2.2.4. priekšizpētes veikšana un būvniecības ieceres dokumentācijas izstrāde efektīvai zaļās un ūdensnecaurlaidīgas virsmas un bioievalkas risinājumiem uz gājēju celiņiem un ēku publiskajā ārtelpā (turpmāk – Pakalpojuma 4.daļa) perspektīvi – pie Natālijas Draudziņas vidusskolas, Bruņinieku iela 24, 24A, 24B un Rīgas Bāriņtiesas, Tērbatas iela 69) ar kopējo platību ne mazāk kā 240 m2;
2.2.5. priekšizpētes veikšana un būvniecības ieceres dokumentācijas izstrāde lietus ūdens savākšanas, filtrēšanas un atkārtotas izmantošanas sistēmai un lietus dārzu risinājumam publiskajā ārtelpā un pagalmā (turpmāk – Pakalpojuma 5.daļa), perspektīvi Rīgas Natālijas Draudziņas vidusskolas pagalms, Bruņinieku iela 24, 24A, 24B kadastra apzīmējums 0100 022 0129, un Rīgas Bāriņtiesas priekšlaukums, Tērbatas iela 69, kadastra apzīmējums 0100 028 0105, ar kopējo platību 700 m2). Lietus dārzus iespēju robežās savienot ar iepriekš minēto 240 m2 ūdens caurlaidīgo segumu uz gājēju celiņiem un bioievalkām, kas perspektīvi atdala ceļa braucamo daļu no gājēju celiņiem;
2.2.6. Pakalpojuma 1., 2., 3., 4. un/vai 5.daļas autoruzraudzība (turpmāk – autoruzraudzība).

3. Pakalpojuma uzdevumi katras Pakalpojuma daļas izpildē:
3.1. Vispārīgie uzdevumi:
3.1.1. piedalīties klātienes/neklātienes sanāksmēs ar Pasūtītāju, konsultējot Pasūtītāju un pēc Pasūtītāja pieprasījuma sniedzot rakstiskas un mutiskas rekomendācijas ar Līguma izpildi saistītajos jautājumos. Sanāksmes organizēt ne retāk kā 1 reizi 2 nedēļās. Projektēšanas sanāksmes protokolē Izpildītājs un 2 darba dienu laikā pēc sanāksmes, protokolu nosūta saskaņošanai visām projektā iesaistītajām pusēm;
3.1.2. Izpildītājam ir pienākums piedalīties sabiedrības iesaistes un informēšanas sanāksmēs, kuras organizē Pasūtītājs, un Izpildītājs nodrošina ar nepieciešamajiem informācijas materiāliem atbilstoši Pasūtītāja prasībām;
3.1.3. Izpildītājam ir pienākums nodrošināt komunikāciju un saskaņošanu ar iesaistītajām pusēm, tostarp komunikāciju turētājiem un Nacionālo kultūras mantojuma pārvaldi. Tas ietver ieceres prezentāciju, konsultācijas, atsauksmju apkopošanu un iesaistīto pušu viedokļu izvērtēšanu un  iekļaušanu projektā;
3.1.4. iepazīties un ņemt vērā iepriekš veiktās priekšizpētes „Rīgas Centra un Brasas apkaimes publiskās ārtelpas attīstība un pieejamības veicināšana” rezultātus (Tehniskās specifikācijas 3.pielikums). Veikt papildus priekšizpētes pilotteritorijas robežās (Tehniskās specifikācijas 2.pielikums), piedāvāt labākos risinājumus izejot no projekta kopējā mērķa (Tehniskās specifikācijas 1.pielikums);
3.1.5. Rīgas Tehniskā universitāte (turpmāk – RTU) ir projekta zinātniskais partneris, tādējādi projekta risinājumi jāapspriež ar RTU ekspertiem, kas sniegs savu ieguldījumu/ ieteikumus lietus ūdens daudzumu aprēķinā/modelēšanā, zaļo risinājumu konstrukciju, substrātu un augu izvēlē, vadoties no mērķa pēc iespējas palielināt lietus ūdens aizturēšanu un izmantošanu uz vietas, samazinot noteci un infiltrāciju. Kā arī sniegs rekomendācijas/prasības sensoru izvietošanai (gan konkrētie sensori, gan to izvietošanai nepieciešamās konstrukcijas, piem. skatakas);
3.1.6. visos risinājumos, sadarbībā ar RTU, jāparedz sensoru izvietošana darbības efektivitātes noteikšanai (piem. nokrišņi, augsnes mitrums, notece, infiltrācija, duļķainība, elektrovadītspēja u.c.), kā arī jāparedz konstrukcijas/elementi ūdens paraugu ņemšanai pirms un pēc risinājuma, lai novērtētu ietekmi uz ūdens kvalitāti;
3.1.7. izstrādāt būvniecības ieceru dokumentāciju (turpmāk – BID), lai sasniegtu projekta kopējo mērķi;
3.1.8. būvdarbu iepirkuma laikā sniegt atbildes uz pretendentu jautājumiem par BID. Atbilžu sniegšanas laiks ne ilgāk kā 2 darba dienas;
3.1.9. sniegt Pasūtītājam nepieciešamās konsultācijas, rakstiskus priekšlikumus vai citu palīdzību šīs Tehniskās specifikācijas minēto uzdevumu izstrādes gaitā papildus radušos jautājumu risināšanā, kas tiešā veidā neizriet no Tehniskajā specifikācijā norādīto uzdevumu izpildes. Sniegtajai informācijai jābūt Pasūtītājam skaidri saprotamai, uzskatāmai;
3.1.10. visā uzdevumu izpildes laikā jābūt piesaistītam kvalificētiem speciālistiem, t.sk. ainavu arhitektam un būvinženierim/ personai ar sertifikātu ēku konstrukciju projektēšanā;
3.1.11. visas izmaksas, kas Izpildītājam rodas Līguma izpildes laikā, t.sk. priekšizpētes veikšana, tehnisko noteikumu pieprasīšana, nodevas u.c., uzskatāmas, ka ir iekļautas Līgumcenā;
3.1.12. Izpildītājs novērš trūkumus izstrādātajās BID arī pēc to saskaņošanas, līdz būvobjektu nodošanai ekspluatācijā;
3.1.13. Pakalpojuma izstrādē, kur attiecināms, izmantojamas Rīgas valstspilsētas pašvaldības izstrādātie saistošie noteikumi un vadlīnijas, t.sk. Rīgas valstspilsētas pašvaldības Mājokļu un vides departamenta vadlīnijas „Koku stādīšanas vadlīnijas urbānā vidē”.
3.1.14. Pakalpojums sniedzams latviešu valodā.

3.2. Priekšizpētes uzdevumi:
3.2.1. pirms BID uzsākšanas veicami visi nepieciešamie izpētes, uzmērīšanas un apsekošanas darbi, t.sk. topogrāfiskā, ģeodēziskā, ja tas nepieciešams kvalitatīvai dokumentācijas izstrādei;
3.2.2. veikt visas izpētes nepieciešamajā apjomā, kas vajadzīgas kvalitatīvas BID izstrādei un saskaņošanai atbildīgajās institūcijās. Tehniskajai specifikācijai pievienotie tehniskās apsekošanas atzinumi ir informatīvi;
3.2.3. izstrādāt tehniskās apsekošanas atzinumus, ar mērķi noteikt ēkas ārējo nesošo konstrukciju (sienu, jumtu, pamatu) esošo tehnisko stāvokli un noteikt vai ārējām nesošajām konstrukcijām ir pietiekama nestspēja, lai nodrošinātu Tehniskās specifikācijas 2.2.punktā minētos projektējamos risinājumus. Tehniskās apsekošanas atzinumā iekļaut norādījumus par veicamajiem pasākumiem, kas iekļaujami BID, lai nodrošinātu Tehniskās specifikācijas 2.2.punktā minētos projektējamos risinājumus. Kā arī dokumentēt, pamatojoties uz pieejamo tehnisko dokumentāciju vai apsekošanu, iekšējo lietus kanalizācijas stāvvadu un kolektoru novietojumu un to pieslēgumus ārējiem tīkliem; 
3.2.4. nepieciešams veikt izpēti par piemērotākajiem augiem un zemes segumiem, kas var tikt izmantoti zaļajās sienās, zaļajā jumtā, lietusdārzos un citos projekta risinājumos. Šī izpēte ietver augu izvēli, to uzturēšanas prasības, mitruma un barības vielu uzņemšanu, augu izkārtojumu un atbilstošu zemes segumu izvēli. Izvērtēt un ņemt vērā Projekta partneru rekomendācijas augu izvēlē, kā arī publiski pieejamās vadlīnijas;
3.2.5. izstrādāt potenciālā dizaina skices un indikatīvās būvniecības izmaksas Tehniskās specifikācijas 2.2.punktā uzskaitītajiem risinājumiem un saskaņot tās ar pasūtītāju;
3.2.6. veikt esošo augu, apstādījumu inventarizāciju teritorijās, kurās tiek piedāvāti jaunie risinājumi, nepieciešamības gadījumā tos paredzot integrēt pilotteritorijas robežās;
3.2.7. pieprasīt tehniskos noteikumus no visām nepieciešamajām iestādēm un institūcijām;
3.2.8. priekšizpētes stadijā precizēt nepieciešamos inženiertīklus un to pievadus;
3.2.9. priekšizpētes stadijā precizēt ēku (Bruņinieku iela 24, 24A, 24B, Akas iela 10, Tērbatas iela 69)  lietus kanalizācijas stāvvadu un noteku un to izvadu no ēkām izvietojumu un stāvokli, pieslēgumu punktus pie ārējiem tīkliem;
3.2.10. priekšizpētes rezultātus iesniegt apkopotā veidā elektroniska dokumenta formātā  izmantojot ārējo datu nesēju, t.sk. teksts, tabulas, diagrammas, attēli un kartes iesniedzamas kā Word (.docx), Excel (.xlsx), Portable Document Format (.pdf) un AutoCAD Drawing Database (.dwg) faili;
3.2.11. pirms priekšizpētes gala nodevuma iesniegšanas Pasūtītājam, to prezentēt Pasūtītāja pārstāvjiem un Pasūtītāja norādītajām padomēm (piemēram, Pilsētbūvniecības padomei, Būvniecības padomei).  Sanāksmēs izteiktie priekšlikumi Izpildītājam ir saistoši.
3.3. Projektēšanas uzdevumi:
3.3.1. izstrādāt un saskaņot kompetentajās institūcijās BID (ir atļauts saņemt vairākas būvatļaujas), atbilstoši 2.2.punkta Pakalpojuma priekšmeta detalizācijai;
3.3.2. izstrādāt un iekļaut tehniskās specifikācijas, kas attiecas uz tehniskās specifikācijas 2.2. punkta Pakalpojuma priekšmeta būvniecību. Tas ietver izmantojamos materiālus, izmērus, sastāvdaļas, sistēmas un citus tehniskus parametrus, kas būs nepieciešami būvniecības procesā. Detalizācijas apjomam ir jābūt tādam, lai būvdarbu iepirkuma laikā būvuzņēmēji spētu izcenot būvdarbu apjomus un tie nebūtu interpretējami;
3.3.3. sniegt BID izmaksu detalizētu izvērtējumu, ietverot tāmju izstrādi saskaņā ar Ministru kabineta 2017.gada 3.maija noteikumiem Nr.239 „Noteikumi par Latvijas būvnormatīvu LBN 501-17 „Būvizmaksu noteikšanas kārtība”” un citiem normatīvajiem aktiem. Risinājumu izstrādes gaitā saskaņot tāmi ar Pasūtītāju. Izmaksu izvērtējums ietver arī apsaimniekošanas izmaksu aprēķinus;
3.3.4. Izpildītājs nodrošina, ka projektēšanas darbu izpildes gaitā tiek pieprasīti un saņemti visi nepieciešamie dokumenti projektēšanas darbu veikšanai un veic visus nepieciešamos izpētes darbus, lai nebūtu nekādu šķēršļu būvatļaujas saņemšanai, būvdarbu veikšanai un katra nākamā projekta posma realizēšanai un nodošanai;
3.3.5. Izpildītājam ir pienākums nodrošināt vienotu un saskaņotu, laikmetīgu un konkrētajā kultūrvēsturiskajā vidē iederīgu pilsētvides dizaina pieeju un ilgtspējīgi funkcionējošu materiālu izvēli;
3.3.6. visi risinājumi pirms detalizācijas izstrādes saskaņojami ar Pasūtītāju;
3.3.7. BID tehniskā dokumentācija noformējama atbilstoši Ministru kabineta 2018.gada 28.augusta noteikumiem Nr.545 „Noteikumi par Latvijas būvnormatīvu LBN 202-18 „Būvniecības ieceres dokumentācijas noformēšana”” un citu spēkā esošo būvniecību regulējošo normatīvo aktu prasībām, t.sk. Nacionālās kultūras mantojuma pārvaldes nosacījumiem u.c.;
3.3.8. atbildīgais būvprojekta vadītājs atbild par projektēšanas darbu koordinēšanu starp atsevišķām projekta daļām un to risinājumu savstarpējo savietojamību, kā arī par projekta atbilstību Latvijas Republikas normatīvajiem aktiem, Tehniskajiem noteikumiem, šim projektēšanas uzdevumam un visām šajā projektā izstrādājamām BID;
3.3.9. Līguma izpildes laikā Izpildītājam jānodrošina BID risinājumu savstarpējās savietojamības pārbaudes;
3.3.10. Izpildītājam jāuzņemas pilna atbildība par BID pareizību, pat ja Pasūtītājs ir apstiprinājis rasējumus;
3.3.11.  BID jāizstrādā vienā eksemplārā elektroniski, kas jāpievieno būvniecības informācijas sistēmā. Pēc BID saskaņošanas būvniecības informācijas sistēmā visu būvniecības ieceres dokumentācijas sējumu saglabāt .pdf formātā. Rasējumu lapām un tabulu dokumentiem jābūt pievienotiem arī *.dwg un *.xls formātos, kā arī nodrošināt, ka Pasūtītājs var brīvi operēt ar failiem (veikt korekcijas un izmaiņas failā);
3.3.12. BID jāiekļauj visas nepieciešamās projekta sadaļas, lai projekta risinājumi būtu ilgtspējīgi un viegli kopjami apsaimniekošanas laikā, piemēram, laistīšanas sistēmu izveide, ūdens savākšanas un novades sistēmas u.c. Pieslēgumu izveides gadījumā, paredzēt atsevišķus skaitītājus pie jaunizveidotajiem pievadiem;
3.3.13. paredzēt daļu no lietus ūdens savākšanu estētiskās mucās, lietus ūdens atkārtotai izmantošanai. Vietas un dizainu precizēt projektēšanas laikā;
3.3.14. Zaļo sienu sistēma uz ēku ārējām fasādēm īpašas prasības:
3.3.14.1. zaļajai sienu sistēmai jābūt izturīgai pret laika apstākļiem;
3.3.14.2. augiem, kas tiek izmantoti zaļajā sienu sistēmā, jābūt piemērotiem ēku fasādēm un ar aizsargājošu slāni, kas novērš ēku bojājumus;
3.3.14.3. sistēmai jānodrošina ūdens un barības piegāde augiem, iespējams, automatizētā veidā, t.sk. izmantojot uzkrāto lietus ūdeni. 
3.3.15. Ilgtspējīgu zaļo jumtu īpašas prasības:
3.3.15.1. zaļajam jumtam jābūt izturīgam pret siltuma iedarbību un jāspēj regulēt ēkas temperatūru;
3.3.15.2. jānodrošina attiecīgās augu sugas, kas pielāgotas jumtu apstākļiem un nepieprasa intensīvu kopšanu, kā arī neveido lielu slodzi uz esošo jumtu konstrukciju;
3.3.15.3. jānodrošina lietusūdens uzsūkšana un attiecīgā ūdens izplūde vai izmantošana. 
3.3.16. Ūdenscaurlaidīgas virsmas uz gājēju celiņiem – īpašās prasības:
3.3.16.1. ūdenscaurlaidīgām virsmām jābūt izturīgām un spējīgām izturēt gājēju un transportlīdzekļu satiksmi;
3.3.16.2. jānodrošina ūdens uzsūkšana un filtrēšana, lai novērstu lietus ūdens noplūdi un uzlabotu vietējo ūdens kvalitāti.
3.3.17. Parkletu un bioievalku īpašās prasības:
3.3.17.1. parkletiem jābūt viegli pieejamiem un drošiem cilvēkiem un jābūt pielāgotiem atpūtai un sabiedriskām aktivitātēm (t.sk.transporta kustībai);
3.3.17.2. parkletos izmantotajiem augiem jābūt piemērotiem Latvijas klimatiskajiem apstākļiem;
3.3.17.3. bioievalkām jāstrādā kā dabīgiem ūdens notekūdeņu attīrīšanas un aizturēšanas instrumentiem, nodrošinot pēc iespējas lielāku ūdens aizturēšanu un izmantošanu uz vietas, minimizējot noteci un infiltrāciju un maksimizējot evapotranspirāciju;
3.3.17.4. bioievalku risinājumos jāvērtē iespēju kombinēt tos ar kokiem; 
3.3.17.5. izmantot publiski pieejamās vadlīnijas parkletu dizaina izvēlē.
3.3.18. Lietus dārzu īpašās prasības:
3.3.18.1. lietus dārziem jāspēj uztvert un uzglabāt lietus ūdeni, lai to varētu izmantot vajadzības gadījumā vai lai novērstu plūdu riskus;
3.3.18.2. augi, kas tiek izmantoti lietus dārzos, jāizvēlas tā, lai tie būtu piemēroti Latvijas klimatiskajiem apstākļiem un būtu viegli kopjami, t.sk. nepieciešams izvērtēt iespēju risinājumus kombinēt ar kokaugiem;
3.3.18.3. perspektīvi Rīgas Bāriņtiesas priekšlaukuma  lietus dārza risinājumā jāintegrē esošais bērnu rotaļu laukums.
3.3.19. Ekonomisko daļu katrai BID jāizstrādā, ievērojot sekojošus nosacījumus:
3.3.19.1. tiek izstrādāts būvdarbu apjomu pilns saraksts, norādot materiālus, iekārtas, tehnisko aprīkojumu, nepieciešamais tehniskā apraksta apkopojums un specifikācijas;
3.3.19.2. tāmes (T), kas sastādītas atbilstoši Latvijas būvnormatīviem – lokālās tāmes, kopsavilkuma aprēķini pa darbu veidiem un koptāme, kas iesniedzami Microsoft Excel formātā, saglabājot aprēķinos izmantotās formulas. 

3.4. Autoruzraudzība:
3.4.1. autoruzrauga dalība segto un nozīmīgo darbu pieņemšanā ir obligāta visām BID sadaļām;
3.4.2. autoruzraugam ir pienākums izskatīt un saskaņot vai noraidīt Būvuzņēmēja iesniegtās materiāla apstiprināšanas formas;
3.4.3. autoruzraudzības periodā autoruzraugs piedalās regulārās iknedēļas būvniecības plānošanas apspriedēs būvlaukumos;
3.4.4. autoruzraugs savlaicīgi sagatavo nepieciešamos rasējumus un saskaņo tos ar Pasūtītāju;
3.4.5. autoruzraugs saskaņo atsevišķo būvdarbu veicēju izstrādātos detalizācijas risinājumus;
3.4.6. autoruzraugs izskata un saskaņo izstrādātos darbu veikšanas projektus.

4. Pakalpojuma izpildes termiņš:
4.1.  Pakalpojuma kopējais izpildes termiņš ir 12 (divpadsmit) mēneši no līguma abpusējas parakstīšanas dienas t.sk. būvatļauju saņemšana, kas dalās šādās daļās:
4.1.1. priekšizpētes veikšana – provizoriski 6 mēneši no Līguma noslēgšanas;
4.1.2. BID izstrāde un saskaņošana kompetentajās institūcijās – 12 mēneši no Līguma noslēgšanas dienas;
4.2. Indikatīvais autoruzraudzības termiņš – 7 mēneši no būvdarbu līguma noslēgšanas dienas.

Pielikumi:
1.pielikums – Projekta ieceres apraksts;
2.pielikums – Pilotteritorijas robeža;
3.pielikums – Rīgas Centra un Brasas apkaimes publiskās ārtelpas attīstība un pieejamības veicināšana  (pievienots atsevišķā failā);
4.pielikums – Tehniskās apsekošanas atzinums ēkām Bruņinieku ielā 24, Rīgā (kadastra apzīmējums 0100 022 0129 001), Bruņinieku ielā 24A, Rīgā (kadastra apzīmējums 0100 022 0129 003) un Bruņinieku ielā 24B, Rīgā (kadastra apzīmējums 0100 022 0129 002).

PROJEKTA IECERES APRAKSTS

Tehniskās specifikācijas 1.pielikums sevī ietver vispārīgu veicamo pasākumu kopumu zaļās infrastruktūras risinājumu izstrādei, taču tas nav uzskatāms par Izpildītāju ierobežojošu faktoru attiecīgo risinājumu izstrādē. Tādējādi, izstrādājot būvniecības ieceres dokumentāciju, Izpildītājs nepieciešamības gadījumā, izmantojot savas profesionālās un praktiskās zināšanas, veic visus papildus nepieciešamos darbus veiksmīgai izpildei.
1. Projekta mērķis - uzlabot Igaunijas un Latvijas pilsētu teritoriju klimata noturību pret ekstremāliem laikapstākļiem, veicinot dabā balstītu risinājumu un digitālu pārmaiņu attīstību.

2. Projekta LIFE LATESTadapt pilotaktivitātes apraksts
Pilotteritorija - Tērbatas iela - atrodas Latvijas galvaspilsētā Rīgā. Tās kopējais garums ir 1080 metri, no kuriem aptuveni 900 metrus klāj bruģakmens segums, bet pārējos asfalts. Tā ir divu joslu automašīnu iela ar šaurām ietvēm abās pusēs. 2020. gada jūlijā uz mēnesi ceļu satiksmei tika slēgta Tērbatas iela, ierīkojot pagaidu tirdzniecības un pasākumu norises vietas. 650 metru posmā no Elizabetes ielas līdz Stabu ielas krustojumam izvietojot pārvietojamos podos ievietotas puķes, krūmus un kokus. Tērbatas iela ir daļa no valsts nozīmes pilsētbūvniecības pieminekļa “Rīgas pilsētas vēsturiskais centrs” (Valsts aizsardzības Nr. 7442) un atrodas UNESCO Pasaules mantojuma objekta Rīgas vēsturiskais centrs (Nr. 852) teritorijā. Tā vēsturiskais dabīgā akmens (granīta) bruģa segums ir kultūrvēsturiska vērtība, ko aizsargā valsts tiesību akti: “Rīgas vēsturiskā centra saglabāšanas un aizsardzības likums” u.c., un kura pārveide ir pieļaujama, ja tās īstenošana ir vienīgais veids, kā nodrošināt pilsētas attīstību, un ja pārveides rezultātā nesamazinās Rīgas vēsturiskā centra un tā aizsardzības zonas kultūrvēsturiskā vērtība.
Teritorijā ir trīs galvenie aktivitāšu punkti – Rīgas bāriņtiesa un divas skolas - Rīgas 40. vidusskola un Rīgas Natālijas Draudziņas vidusskola.
Objekta teritorijas un tai piegulošo teritoriju un ēku, kurās notiks demonstrācijas, vienīgais īpašnieks ir Rīgas valstspilsētas pašvaldība.
Pamatojums vietas izvēlei
Arvien lielāks iedzīvotāju skaits koncentrējas pilsētās (Rīgā pastāvīgi dzīvo 33% Latvijas iedzīvotāju), pieaug iedzīvotāju blīvums, kas nereti notiek uz pilsētas zaļo zonu rēķina un ne visiem iedzīvotājiem ir iespēja regulāri doties uz laukiem, iepazīt dabu. Lai gan aptuveni trešdaļu Rīgas teritorijas klāj zaļās vai zilās teritorijas, lielākā daļa no tām atrodas lielos masīvos pilsētas nomalēs, bet blīvi apdzīvotās vietās pilsētas centrā nav pietiekami daudz veģetācijas, lai samazinātu siltuma salas efektu un ēku un ielu pārkaršanu vasarā. Tērbatas iela ir šīs problēmas pašā centrā, ar blīvu apbūvi un nepietiekamu un ļoti fragmentētu veģetāciju, karstajās vasaras dienās vērojama pastiprināta ielu segumu un ēku fasāžu uzkaršana, radot siltuma salas efektu.
Arī Rīgā tiek prognozēts vidējā nokrišņu daudzuma pieaugums, kas var radīt apdraudējumu pašvaldības infrastruktūrai, ja tiks pārsniegta lietus ūdens savākšanas sistēmas jauda. Sakarā ar būvniecību pilsētā, vasarā ir aktīvāka gaisa konvekcija jeb gaisa cirkulācija, ko izraisa ātrāka virsmas uzsilšana, savukārt aktīvāka konvekcija izraisa biežākus nokrišņus. Vietējo nokrišņu datu analīzē konstatēts, ka Rīgas centra rajonos nokrišņu daudzums ir lielāks nekā priekšpilsētās. Tērbatas iela jau vairākkārt piedzīvojusi pastiprinātu nokrišņu rezultātus. Piemēram, 2016. gada jūnijā iela bija pilnībā klāta ar ūdeni pēc tam, kad lietus ūdens savākšanas sistēma pēc spēcīgas lietusgāzes nespēja absorbēt visu lietus ūdeni. Iela bija daļēji imobilizēta, radot pārslogotu automašīnu un gājēju satiksmi, kā arī appludinot ēku apakšējās zonas. Svarīgi piebilst, ka nokrišņus veicina arī gaisa piesārņojums (piemēram, cietās putekļu daļiņas nokrišņu laikā kalpo kā kondensācijas kodoli).
Tāpēc Rīgas pilsētvidē vērojami dažādi izaicinājumi, kas saistīti ar klimata pārmaiņām. Tērbatas iela ir lieliska vieta, lai to varētu norādīt kā demonstrācijas vietni, jo tā saskaras ar lielāko daļu šo izaicinājumu. Par lielo karstumu - ielu pārkaršana un ietves bojājumi karstuma dēļ; ēku pārkaršana - pieaug pieprasījums pēc dzesēšanas; ēku pārkaršana iekštelpās - samazinās nodarbināto produktivitāte; zaļo zonu samazināšana (būvniecība, asfaltēšana, bruģēšana), neilgtspējīga zaļo zonu uzturēšana; trūkst datu par ārkārtējā karstuma ietekmi uz sabiedrību, un nav izstrādāta sabiedrības veselības datu vākšanas sistēma adaptācijas pasākumu ieguvumu novērtēšanai.
Attiecībā uz nokrišņiem - ielu un zemāku rajonu applūšana spēcīgu lietusgāžu rezultātā; ilgstošs sausums, ko izraisa palielināts ūdens patēriņš zaļo zonu uzturēšanai; ūdens kvalitātes pasliktināšanās virszemes ūdenstilpēs un ūdenstecēs (piesārņojums, aļģu ziedēšana u.c.), kas palielina zarnu infekcijas slimību izplatību; paaugstināta ugunsbīstamība sausuma dēļ; notekūdeņu sistēmā lietus ūdens sistēma nav pilnībā atdalīta no centralizētās (sadzīves) kanalizācijas.
Rīgas pilsēta koncentrējas uz apzaļumošanu, ūdens savākšanu un ūdens infiltrāciju tai noteiktajā pilotteritorijā – Tērbatas ielā. No vienas puses, tā ir tipiska iela blīvi apdzīvotā un izmantotā vietā ar kopīgiem izaicinājumiem zaļās infrastruktūras risinājumu ieviešanā. No otras puses, tas ir iekļauts UNESCO Pasaules mantojuma sarakstā. Objekts ar vairākiem saistošiem noteikumiem attiecībā uz apbūvi un zemes izmantošanu, kas prasa izvērtēt visas paredzētās izmaiņas saistībā ar mantojumu vai sākotnējo būvi. Tas rada izaicinājumu — kā pielāgot UNESCO Pasaules mantojuma vietu pieaugošajiem mainīgā klimata apdraudējumiem, tajā pašā laikā saglabājot vietas autentiskumu un integritāti. Tāpēc, atrodot labākos veidus, kā īstenot zaļās infrastruktūras risinājumus, mēs varētu ne tikai tos atkārtot līdzīgās ielās, bet arī izveidot demonstratīvu modeli, kā pielāgot citus jutīgos pasaules mantojuma objektus klimata pārmaiņām. Tas liek mums noteikt un piemērot vispiemērotākos risinājumus vispiemērotākajās vietās, lai saglabātu šo mantojuma vietu.
Šie dabā balstītie risinājumi (DBR) tik lielā mērā Rīgā tiks izmantoti pirmo reizi. Salīdzinot ar parastajiem pelēkās infrastruktūras risinājumiem, zaļās infrastruktūras risinājumi maksā lētāk un piedāvā plašāku papildu ieguvumu loku vietējai ekonomikai, sociālajai struktūrai un videi. Šie risinājumi ne tikai samazinātu siltuma salas efektu, samazinātu plūdu risku, bet arī filtrētu gaisu un radītu kvalitatīvu āra telpu, kas savukārt ir labs priekšnoteikums mūsu fiziskajai un garīgajai veselībai, jo samazina mūsu stresa līmeni un nodrošina vietu āra aktivitātēm. Zaļajai infrastruktūrai ir arī liela nozīme pilsētu bioloģiskās daudzveidības aizsardzībā, savienojot zaļās un zilās zonas un ļaujot savvaļas dzīvniekiem pārvietoties no viena biotopa uz citu. Tā kā šie DBR tiks ieviesti izglītības un sociālo pakalpojumu centros, to ietekme tiks vērtēta kā klimata pielāgošanās un labklājības uzlabošanas instrumenti. Skaidrības labad jāsaka, ka visi šie vērienīgie risinājumi ir savienojami ar mazāko elementu, kur citādi nepietiek vietas apstādījumiem. Kā tādi ir jāpievieno parki ar augu segumu, bioievalkas (angļu val. bioswales) un citi maza mēroga risinājumi, lai savienotu lielākos elementus un izveidotu daudzfunkcionālu zaļo infrastruktūru.
Projekta 4.darba pakas ietvaros šie risinājumi kopā ar esošo zaļo infrastruktūru tiks kartēti, pamatojoties uz ekosistēmu pakalpojuma (ES) koncepciju, kas ļaus novērtēt pilsētas ekosistēmu struktūras (zaļā tīkla un tā elementu) ieguldījumu vides kvalitātes uzlabošanā, pielāgošanās klimatam un iedzīvotāju labklājību. DBR piemērotība tiks novērtēta arī saistībā ar vietai specifiskiem vides faktoriem, pastāvošo spiedienu vai riskiem (piemēram, plūdu riskiem, pilsētas karstuma salām), pilsētas (pelēko) infrastruktūru un izmaksu efektivitāti.
Izveidojot Rīgā klimatnoturīgu ielu, iedzīvotājiem tiktu dota iespēja ikdienā izvērtēt zaļās infrastruktūras risinājumu sniegtās priekšrocības. Izmantojot zaļās infrastruktūras risinājumus, būtu iespējams uzskatāmā veidā izglītot mērķa grupas par klimata pārmaiņu riskiem, kā tos mazināt un pielāgoties tiem. Risinājumi papildinātu arī to skolu dabaszinātņu izglītību, kurās tiks ieviesti risinājumi, kas būtībā ietver praktisko pieredzi un uz projektiem balstītu mācību procesu, turklāt zināšanām ir svarīga loma kā būtiskai vides aizsardzības un klimata pārmaiņu ietekmes mazināšanas sastāvdaļai.
Demonstrācijas vietņu risinājums veicinās LIFE pielāgošanās klimata pārmaiņām mērķu sasniegšanu, izstrādājot, demonstrējot un veicinot inovatīvus paņēmienus un pieejas ES pielāgošanās klimata stratēģijas mērķu sasniegšanai, jo tas ir vērsts uz zināšanu bāzes uzlabošanu un praktisko piemērošanu. pielāgošanās klimata pārmaiņām pasākumu paraugpraksi.
Demonstrācijas vietas risinājums koncentrēsies uz klimata noturīgu, estētiski pieņemamu un izmaksu ziņā efektīvu vietējo augu kopienu testēšanu un izstrādi, lai to plaši izmantotu pilsētas siltumenerģijas un lietus ūdens apsaimniekošanas risinājumos un informētu par attiecīgajiem rezultātiem lēmumu pieņēmējiem un praktiķiem. visos līmeņos.

